**АЙМГИЙН ИТХ, АЖЛЫН АЛБАНААС**

**2023 ОНЫ 01-Р САРД ХИЙЖ ГҮЙЦЭТГЭСЭН**

 **АЖЛЫН ТАЙЛАН**

2023.01.30. Зуунмод.

Аймгийн ИТХ-ын Зөвлөл, Хороо, Ажлын албанаас 2023 оны 01 дүгээр сард дараах ажлуудыг хийж гүйцэтгэлээ.

**Аймгийн ИТХ-ын Зөвлөл:**

Аймгийн ИТХ-ын Зөвлөлийн 2023 оны 01 дүгээр Хуралдаан 2023 оны 01-р сарын 24-ний өдөр 100 хувийн ирцтэй хуралдлаа.

Аймгийн ИТХ-ын Зөвлөлийн 01 дүгээр хурлаар 15 асуудал хэлэлцлээ.

1.Аймгийн хөгжлийн 2022 оны жилийн төлөвлөгөөний хэрэгжилтийг дүгнэх тухай

2.Аймгийн Засаг даргын 2020-2024 оны үйл ажиллагааны хөтөлбөрийн хэрэгжилтийн явц

3.Хөгжлийн Түүчээ-Төв аймгийг 2021-2025 онд хөгжүүлэх үндсэн чиглэлийн хэрэгжилтийн явц зэрэг бодлогын 3 баримт бичгийн асуудлуудыг хэлэлцэн Хурлын Төсөв санхүү, эдийн засгийн хөгжил, Нутгийн удирдлага, цахим хөгжил, Нийгмийн бодлого, хүний хөгжил, Газрын харилцаа, байгаль орчин, хөдөөгийн хөгжил, Хот суурин, үйлдвэрлэл, үйлчилгээ, дэд бүтцийн хөгжил, Хүний эрх, өргөдөл гомдлын хороодод тус тус шилжүүллээ.

4.Олон нийтийн цагдаагийн ажилтны тоо тогтоох тухай

5.Аймгийн 2022 оны гадаад харилцаа, хамтын ажиллагааны төлөвлөгөөний хэрэгжилтийг дүгнэх тухай асуудлыг хэлэлцээд аймгийн ИТХ-ын 14 дүгээр Хуралдаанаар аймгийн 2023 оны гадаад харилцаа, хамтын ажиллагааны төлөвлөгөөний төслийг хэлэлцүүлэх нь зүйтэй гэж үзэв.

6.Төв аймаг байгуулагдсаны түүхт 100 жилийн ойг зохион байгуулах бэлтгэл ажлын төлөвлөгөөний хэрэгжилтийн явцтай танилцан Хурлын Нутгийн удирдлага, Цахим хөгжлийн хороонд шилжүүллээ.

7.Газрын дуудлага худалдааны орлогыг төвлөрүүлэх, хуваарилах, зарцуулах, тайлагнах журам батлах тухай аймгийн ИТХ-ын 2022 оны 05-р сарын 19-ний өдрийн 03 дугаар тогтоолыг хүчингүй болгох тухай

8.Нийтийн эдэлбэр газрын хог хаягдлыг цэвэрлэх, энгийн хаягдлыг булшлах зардлын нэгж тариф шинэчлэн батлах тухай асуудлуудыг хэлэлцээд Хурлын Газрын харилцаа, байгаль орчин, хөдөөгийн хөгжлийн хороонд шилжүүллээ.

9.Аймгийн ИТХ-ын Зөвлөлийн бүрэлдэхүүн шинэчлэн байгуулах тухай

10.Аймгийн ГХУСАЗСЗөвлөлийн гишүүдийг шинэчлэн байгуулах тухай

11.Аймгийн ИТХ-ын Хуралдаанаар 2023 онд хэлэлцэх асуудлын төлөвлөгөө батлах тухай асуудлуудыг хэлэлцээд Хурлын хуралдаанд шилжүүллээ.

12.Хуралдааны тов тогтоож, хэлэлцэх асуудлын дараалал тогтоох асуудлыг хэлэлцээд аймгийн ИТХ-ын ээлжит 14-р хуралдааныг 2022 оны 02 сарын 01-ний өдөр хуралдахаар товлон хуралдаанаар нийт 12 асуудал хэлэлцүүлэхээр тогтож аймгийн ИТХ-ын даргын захирамжаар шийдвэрлэв.

13.Аймгийн ИТХ-ын 12 дугаар Хуралдаанаар хэлэлцэгдсэн Сэргэлэн, Зуунмод сумын хилийн цэсийн асуудал өргөн мэдүүлэгдээгүй хойшлогдсонтой холбогдуулан холбогдох мэдээллийг сонсож тус асуудлыг эрчимжүүлэхийг үүрэг болгов.

14.Хөрөнгө шийдвэрлэх тухай асуудлыг хэлэлцээд Хурлын Төсөв санхүү, эдийн засгийн хөгжлийн хороонд шилжүүлэв.

15. Мөн аймгийн ИТХ-ын Зөвлөлийн 1 дүгээр Хуралдаанаар 2023 онд худалдан авах ажиллагааны төлөвлөлтийн ажлын тухай мэдээллийг сонсч, ажил эрчимжүүлэх талаар чиглэл хүргүүлэхээр чиглэл өгөв.

Аймгийн ИТХ-ын Зөвлөлийн 1 дүгээр хуралдаанаар нийт 15 асуудал хэлэлцэж Хурлын хороодод 12 асуудал шилжүүлж, 2 асуудлаар холбогдох чиглэл өгөв.

Аймгийн ИТХ-ын 14 дүгээр хуралдааны тов тогтсонтой холбогдуулан 01-р сарын 27-нд Хурлын Төсөв санхүү, эдийн засгийн хөгжлийн хороо, Хүний эрх, өргөдөл гомдлын хороо, 01-р сарын 30-нд Хурлын Нутгийн удирдлага, цахим хөгжил, Нийгмийн бодлого, хүний хөгжлийн хороо, Газрын харилцаа, байгаль орчин, хөдөөгийн хөгжлийн хороо, Хот суурин, үйлдвэрлэл, үйлчилгээ, дэд бүтцийн хөгжлийн хороод тус тус хуралдаж, холбогдох санал дүгнэлтээ гаргалаа.

**Аймгийн ИТХ-ын Ажлын албаны хүрээнд:**

2023 оны 01-р сарын 9-нд ЗГХЭГ-ын даргын 2020 оны 100 дугаар тушаалаар батлагдсан заавар, маягтын дагуу аймгийн ИТХ-ын Ажлын алба 2023 оны байгууллагын болон төрийн жинхэнэ албан хаагчийн гүйцэтгэлийн төлөвлөгөөгөө баталлаа.

Аймгийн ИТХ-ын Ажлын алба 2023 онд иргэдийн оролцоог хангах, олон нийтийн үүсгэл санаачлагыг дэмжих, хамтын ажиллагааг өргөжүүлэх, иргэдийн хууль ёсны эрх ашгийг хамгаалах, төлөөлөх, эрх бүхий байгууллагад хуулиар харъяалуулсанаас бусад нутаг дэвсгэрийн эдийн засаг, нийгмийн асуудлыг бие даан шийдвэрлэх, төрийн бодлого шийдвэрийн биелэлтийг нутаг дэвсгэртээ хангуулах, хяналт тавих, хурлын байгууллагын зохион байгуулалт, өөрийн дэргэдэх байгууллагын үйл ажиллагааг чиглүүлэн удирдах, орон нутгийн байгалийн баялаг, газрыг зүй зохистой ашиглах, хамгаалах, орон нутгийн төсөв, санхүү, өмчийн бодлого чиглэлийг тодорхойлж, өмчлөгчийн эрхийг хэрэгжүүлэх, Хурлын Ажлын албыг бэхжүүлэх, хүний нөөцийг чадваржуулах, мэргэжил арга зүйн удирдлагаар хангах зэрэг зорилт арга хэмжээнүүдийг тусган ажиллахаар төлөвлөлөө.

Аймгийн ИТХ-ын Ажлын алба аймгийн ИТХ-ын Хуралдаанаар 2023 онд хэлэлцэх асуудлын төлөвлөгөөний төсөлд холбогдох байгууллагуудаас санал авч, аймгийн ЗДТГ-ын даргын 2023 оны 02/41 тоот албан бичгээр ирүүлсэн 29 санал, Гэр бүл хүүхэд залуучуудын хөгжлийн газрын 2023 оны 07/06 тоот албан бичгээр ирүүлсэн 1 саналыг төлөвлөгөөний тусган, аймгийн ИТХ-ын 14 дүгээр хуралдаанаар хэлэлцүүлэхээр боловсруулав.

Монгол Улсад Шинэ Үндсэн хууль батлагдсаны 31 жилийн ой, Монгол Улсын Үндсэн хуулийн өдрийг тохиолдуулан тэмдэглэн өнгөрүүлэх ажлын хүрээнд дараах арга хэмжээнүүдийг зохион байгуулав. Үүнд:

-27 сумдын ИТХ-ын дарга, Засаг дарга нарт болон байгууллагуудын удирдлагуудад ИТХ-ын нарийн бичгийн даргын 2023 оны 05 тоот албан бичгээр Үндсэн хуулийн өдрийг тэмдэглэн өнгөрүүлэх тус өдрөөр төрийн албан хаагчид үндэсний хувцасаа өмсөх, монгол өв уламжлал, зан заншлыг сурталчилсан тэмуээн, уралдаан зохион байгуулах ажлуудыг хэрэгжүүлэн хийсэн ажлын тайлан мэдээг баримтжуулан ирүүлэх чиглэл хүргүүлэв.

Энэ ажлын хүрээнд 11 байгууллага, 18 сум тодорхой ажил зохион байгуулж, хийсэн ажлын тайлангаа ирүүлээд байна. Үүнээс Үндсэн хуулийг сурталчлан таниулах чиглэлээр үр дүнтэй ажил зохион байгуулсан сумдаас Зуунмод, Угтаалцайдам сум, байгууллагуудаас Гэр бүл хүүхэд залуучуудын хөгжлийн газар, Газрын харилцаа, барилга хот байгуулалтын газар тус тус шалгарсан байна.

-Мөн аймгийн ИТХ болон Засаг даргаас Төв аймгаас сонгогдон Үндсэн хуулийг хэлэлцэн батлах үйл хэрэгт ард иргэдийнхээ төлөөлөл болон хувь нэмрээ оруулсан ахмад депутатууддаа аймгийн удирдлагууд хүндэтгэл үзүүлэх арга хэмжээг Улаанбаатар хотод зохион байгууллаа.

-Аймгийн ИТХ-ын Ажлын албанаас “Монгол Улсын Үндсэн Хууль” сэдвээр 6 цуврал видео контент бэлтгэн нэвтрүүлж, Үндсэн хуулийг хэлэлцэн батласан депутатуудаас дурсамж яриа авч, видео мэдээлэл болон аймгийн ИТХ-ын даргын мэндчилгээг постер хэлбэрээр бэлтгэн нийтэд мэдээллээ.

-Үндсэн хуулийн өдөр аймгийн ИТХ, аймгийн ЗДТГ-ын Хууль, эрх зүйн хэлтсээс санаачлан нийт албан хаагчиддаа Монгол Улсын үндсэн хуулиас сурталчлан таниулах ажил зохион байгууллаа. Мөн энэ өдөр үндэсний дээл хувцас өмсөж, өв соёлоо хүндэтгэлээ.

-“Иргэдийн шударга шүүх” төрийн бус байгууллагаас 21 аймагт “Үндсэн хуулийн дугуйлан төсөл” хэрэгжүүлэх ажлын хүрээнд “Иргэдийн шударга шүүх” ТББ-ын тэргүүн Х.Бат-Ялалт сургалт зохион байгуулж, төрийн албан хаагчид хамрагдав.

**Бусад ажлын хүрээнд:**

-Аймгийн ИТХ-ын Ажлын албаны Хууль эрх зүй, хяналт шинжилгээ үнэлгээний хэлтэс болон Аймгийн ЗДТГ-ын Хууль эрх зүйн хэлтсээс Төв аймгийн төрийн байгууллагуудын эрх бүхий албан тушаалтнуудад зориулсан авлигын эсрэг хууль тогтоомж, 2022 оны бүрдүүлэлтийн талаар зөвлөгөө, мэдээлэл өгөх зорилгоор 01-р сарын 23-нд цахим сургалт зохион байгуулав.

Сургалтад аймгийн төвийн төрийн байгууллагууд болон 27 сумдын ИТХ, ЗДТГ-ын эрх бүхий бүхий албан тушаалтнууд хамрагдаж 2022 оны ХАСХОМ шинэчлэн мэдүүлэх тухай, цахим системд бүртгүүлэхэд анхаарах асуудал, Авлигын гэмт хэрэг, хувийн мэдээлэл хамгаалах тухай хууль, Албан тушаалын гэмт хэрэг, аймгийн нутаг дэвсгэрт 2022 онд бүртгэгдсэн гэмт хэрэг, зөрчлийн нөхцөл байдлын танилцуулга зэрэг зөвлөгөө мэдээллүүдийг нэгтгэн өглөө.

-Жендерийн Үндэсний хорооноос аймаг, сум,  нийслэл, дүүргийн ИТХ-ын төлөөлөгчид, Нарийн бичгийн даргын жилийн мэдээг Үндэсний статистикийн хорооноос 2022.06.16-нд баталсан маягт, зааврын дагуу <https://sudalgaa.1212.mn/> цахим программд бүртгүүлэх чиглэл ирүүлсний дагуу аймгийн ИТХ-ын 41, 27 сумдын нийт 541 Төлөөлөгчийн бүртгэлийн мэдээг нэгтгэн цахим программд бүртгүүлсэн. Төв аймгийн 27 сумдын нийт Төлөөлөгчдийн 61 хувь нь эрэгтэй, 39 хувь нь эмэгтэй Төлөөлөгчид байгаа бөгөөд насны бүлгээр авч үзэхэд 45-55 насны Төлөөлөгчид хамгийн их буюу нийт Төлөөлөгчдийн 31.8 хувийг эзэлж байна.

Аймаг, нийслэл, дүүргийн иргэдийн Төлөөлөгчдийн хүйсийн тэнцвэрт байдлын тайлан, Жендерийн эрх тэгш байдлыг хангах төрийн бодлогын хэрэгжилтийн тайланг аймаг, сумдын иргэдийн Төлөөлөгчдийн Хурлын Төлөөлөгч нарын хүйсийн тэнцвэрт байдлын мэдээг аймгийн ЗДТГ, сумын ИТХ-с авч нэгтгэн цахим программд оруулж, Жендерийн Үндэсний хороонд нэгтгэн хүргүүлээд байна.

-Аймгийн иргэдийн Төлөөлөгчдийн Хурлын 2022 оны тайлан мэдээ, хавсралт судалгаа, нутгийн өөрөө удирдах байгууллагын мэдээг нэгтгэн, Засгийн газрын хэрэг эрхлэх газарт хүргүүлээд байна.

-Сонгуулийн Ерөнхий хорооны 2023 оны 01-р сарын 02-ны өдрийн 1/02 тоот албан бичгийн дагуу “Аймаг, нийслэл сум, дүүргийн ИТХ-ын Сонгуулийн тухай хууль”-ийн 9-р зүйлийн 9.8-д “Орон нутгийн Хурлын нөхөн сонгуулийг тухайн аймаг, сум, нийслэл дүүргийн иргэдийн Төлөөлөгчдийн Хурлын тухайн нөхцөл байдал үүссэнээс хойш 60 хоногт багтаан товлон зарлана” гэж зааснаар Хурлын Төлөөлөгчийн нөхөн сонгуулийг товлон зарлах тухай тогтоолыг ирүүлэх тухай албан бичгийг аймгийн Бүрэн, Өндөрширээт, Заамар сумдын ИТХ-д хүргүүлэв.

-2023 оны 1 дүгээр сард аймгийн ИТХ-ын дарга, Ажлын албанд хандсан 38 албан бичиг ирснийг бүртгэн авч хариу хүргүүлэх шаардлагатай 6 албан бичгийн хариуг хугацаанд нь хүргүүлсэн байна.

-Аймгийн ИТХ-ын дарга, Хурлын Ажлын албанаас УИХ-ын гишүүд, Ерөнхийлөгчийн тамгын газар, салбарын яамдад болон холбогдох албан байгууллагад 37 бичиг гарган хүргүүллээ.

-Аймгийн ИТХ-ын дарга, Ажлын албанд хандан иргэдээс 4 өргөдөл ирснээс 2 өргөдлийн хариуг хүргүүлэн 2 өргөдөл шийдвэрлэх шатандаа байна.

**Аймгийн Гэмт хэргээс урьдчилан сэргийлэх ажлыг зохицуулах салбар зөвлөлийн ажлын хүрээнд:**

2023 оны 01 дүгээр сарын 25-ны өдөр аймгийн ГХУСАЗСЗөвлөлийн 2023 оны анхдугаар хуралдаан хуралдлаа. Хуралдаанаар 2022 оны ажлын тайлан хэлэлцэж, үйл ажиллагааны төлөвлөгөөг 95 хувийн гүйцэтгэлтэй буюу “Тодорхой үр дүнд хүрсэн” гэж дүгнэлээ.

Салбар зөвлөлийн үйл ажиллагааны төлөвлөгөөний хэрэгжилт, үр дүнг бататган, эрчимжүүлэх шаардлагатай зорилт, арга хэмжээний хэрэгжилтийг хангах хүрээнд тодорхой арга хэмжээ авч, хяналт тавьж ажиллахыг тус зөвлөлийн нарийн бичгийн даргад даалган чиглэл өгсөн байна.

Мөн 2023 оны үйл ажиллагааны төлөвлөгөөгөөг 13 зорилт 41 хэрэгжүүлэх арга хэмжээтэйгээр хэлэлцэн батлалаа.

Аймгийн ГХУСАЗСЗөвлөлийн 2023 оны төлөвлөгөөнд:

-Гэмт хэргээс урьдчилан сэргийлэх ерөнхий чиглэлийн хүрээнд

-Зам тээврийн осол, гэмт хэргээс урьдчилан сэргийлэх чиглэлээр

-Мансууруулах эм, сэтгэцэд нөлөөт бодисын хууль бус эргэлтэй тэмцэх, урьдчилан сэргийлэх чиглэлээр

-Хүн худалдаалахтай тэмцэх, урьдчилан сэргийлэх чиглэлээр

-Гэр бүлийн хүчирхийлэл, хүүхдийн эсрэг гэмт хэргээс урьдчилан сэргийлэх чиглэлээр

-Хүрээлэн буй орчны эсрэг гэмт хэрэгтэй тэмцэх, түүнээс урьдчилан сэргийлэх чиглэлээр

-Мал хулгайлах гэмт хэрэгтэй тэмцэх, урьдчилан сэргийлэх чиглэлээр

-Архидан согтуулахтай тэмцэх, урьдчилан сэргийлэх чиглэлээр

-Цахим болон цахимаар үйлдэгдэж байгаа гэмт хэрэгтэй тэмцэх, урьдчилан сэргийлэх чиглэлээр болон Бусад цаг үе, орон нутгийн гэмт хэрэгтэй тэмцэх, урьдчилан сэргийлэх чиглэлээр тодорхой ажлуудыг тус тус төлөвлөн тусгасан байна.

Аймгийн ИТХ-ын Ажлын албанд Батсүмбэр сумын ИТХ 2023 оны 01-р сард хийж гүйцэтгэсэн ажлын мэдээллээ ирүүлж ажилласан байна.

**Батсүмбэр сумын ИТХ:**

Батсүмбэр сумын ИТХ-ын зөвлөлийн 1 дүгээр хурал 01 сарын 18-ны өдөр хуралдаж ээлжит бус 8 дугаар хуралдааны тов, хэлэлцэх асуудлыг баталсан байна.

Тус сумын ИТХ-ын төлөөлөгчдийн ээлжит бус 8 дугаар хуралдаан 1 сарын 30-нд хуралдахаар товлогдсон бөгөөд тус хуралдаанаар сумын хөгжлийн 2023 оны жилийн төлөвлөгөө, эзэмшил газрын тодотгол, ИТХ-ын хороодын 2023 оны төлөвлөгөө, ЕБС-ийн актлах хөрөнгө, орон нутгийн тусгай хамгаалалтанд авах газрын ажлын хэсэг томилох, орон нутгийн нэмэгдэл олгох зэрэг асуудлыг хэлэлцэхээр төлөвлөсөн байна.

Батсүмбэр сумын ИТХ-ын дарга, тойргийн төлөөлөгч нар, БИНХ-ын дарга нар багийн иргэдийн нийтийн хуралд хуваарийн дагуу 01 сарын 10-наас 23-ны өдрүүдэд зохион байгуулагдаж 2022 оны ажлаа тайлагнаж ажилласан байна.

Мөн шинэ Үндсэн хууль батлагдсан 31 жилийн ойг тэмдэглэн өнгөрүүлэх ажлын хүрээнд аймгийн заан Я.Базар агсаны нэрэмжит шатар, хүчит бөхийн барилдаан зохион байгуулсан байна. Шатрын тэмцээнд 24 иргэн, бөхийн барилдаанд 24 иргэд буюу нийт 50 гаруй иргэд оролцжээ.

2022 оны хувийн ашиг сонирхол болон хөрөнгө орлогын мэдүүлэг бүрдүүлэлтийн ажлын хүрээнд сумын ИТХ-ын төлөөлөгч 27 хүн мэдүүлэхээс 24 төлөөлөгч мэдүүлсэн байна.

УИХ-ын гишүүд орон нутагт ажиллаж байгаатай холбогдуулан 01-р сарын 25-ны өдөр гишүүн Н.Энхболдтой иргэдтэй хийх уулзалтын бэлтгэл зохион байгуулалтыг сумын ИТХ, ЗДТГ хамтран зохион байгуулж ажилласан байна.

01 сарын 20-ны өдөр Батсүмбэр сумын ИТХ-ын Ажлын албанаас Төв аймаг дахь Төрийн Аудитын байгууллагаас зохион байгуулсан цахим сургалт, аймгийн ИТХ-ын ЗДТГ-ын 2023.01.19 04/120 тоотын дагуу ЭБАТ авлигын эсрэг хууль тогтоомж, 2022 оны бүрдүүлэлтийн талаар арга зүйн цахим сургалтад 01 сарын 23-ны өдөр тус тус хамрагджээ.

ТАЙЛАН, МЭДЭЭ БЭЛТГЭСЭН:

АЖЛЫН АЛБАНЫ

ЗБИОНХХ-ИЙН ДАРГА Д.ОЮУНСАЙХАН

ХЯНАСАН:

АЙМГИЙН ИТХ-ЫН

НАРИЙН БИЧГИЙН ДАРГА Ч.ЖАВЗАНПАГМА